Un alt băiat din UK, de data asta de la The Spectator, le spune voios celor douăzeci de cititori pe care-i are, ce i-a zis lui un amic ungur.

„Can you imagine anything worse”, a Hungarian once said to me, ‘than a Slav who thinks he’s Latin?’ He was referring to the Romanians, of course. There is a certain degree of tension in Romania between the ethnic Romanians, who run the place, and the ethnic Hungarians, who feel that they have been press-ganged into a chaotic and useless country and, worse, forced to learn a stupid language. The Hungarians hole up in the beautiful wilderness of Transylvania, yearning for the old empire and metaphorically spitting upon their political masters. But the enmity dissolves entirely when a third racial group is brought into the equation: the gypsies. – Rod Liddle, The Spectator

Toate acestea, din nou pe fondul unei ipotetice emigrări în masă a românilor către Marea şi minunat de xenofobă Britanie în ianuarie viitor, sau după ianuarie 2014, mă rog. Numai că iată cum mai continuă tipul, care se trezeşte pe parcurs şi adaugă că mai degrabă ţiganii sunt cei care ar tinde să-i invadeze de fapt, nu români şi nici feluritele branduri de unguri, atunci când chipurile, uşile lor se vor deschide larg şi o doamnă profesor, Mary Beard, le va oferi o petrecere de întâmpinare pe vastele câmpuri de varză din Lincolnshire, oh, precum şi multe platitudini fără noimă.

Despre tanti Beard pe care o ia tipul în răspăr, pot să îți spun că este profesoară la Cambridge şi că a făcut marea greşeală să nu huiduie „imigraţia din estul Europei” laolaltă cu o ţăţică din Lincoln, într-un talk show în genul celor pe care le face Gâdea. Aia, o oarecare „doamnă” Bull, s-a stropşit la profesoară în direct, spunându-i că ea nu a mâncat salam cu soia în orăşelul cu pricina (Boston, Lincolnshire) şi nu ştie ce efecte negative are influxul masiv de est europeni împreună cu coafezele lor şi cafeaua lor „specială” care au „înnămolit” oraşul în ultimii ani, culegând în mod legal vegetalele de pe câmpurile din împrejurimi.



[sursa]

„Bostonul nu mai poate. Locuitorii nu mai suportă, te scobori pe High Street şi e ca şi cum te-ai afla într-o ţară străină. Trebue pus punt! Serviciile nu mai poate face faţă!”

Doamna profesoară, a fost săraca huiduită pe Twitter şi pe la alte televiziuni, gros şi stufos, iar acum este ridiculizată şi de „jurnalistul” ăsta de două parale.

L-am „cercetat” niţel şi am descoperit şi altele. Este omul nou, spălat pe creier, cu cont de Facebook şi care fluieră cu valul/trend-ul.

El mai calcă pe bec şi cu carnea de cal, cu care parcă în mod intenţionat, ţara pe care este la modă să o înjuri acum în uniunea europeană, România, încearcă să întoxice Europa, deşi profesorii lor de ştiinţă, învăţaţi la Harvard şi Yale, le spun că-i chiar mai bună decât cea de vită cu care erau etichetate conservele.

„Da”, zice el cu patos, „dar de ce am fost minţiţi?”. Au dat vina pe „bieţii” francezi, iar până la urmă Europa a înţeles că răul nu-i în vechea civilizaţie care a cucerit lumea, ci undeva la porţile orientului înapoiat, căruia se pregătesc cu toţii acum să-i închidă uşile.

Dar să revin la articolul iniţial. Rod Liddle spune că noul ministru german de interne, Hans-Peter Friedrich, a promis că se va opune intrării României şi Bulgariei în spaţiul Schengen, ceea ce, conchide el după ce i-au căzut ce-a suflat mai devreme în fasole, ar fi contrar spiritului însuşi al Uniunii Europene, şi anume libera circulaţie între graniţe. Mai poftește la Europa!

Te rog urmăreşte @PeRomaneste pe Twitter. Mai am @RodolfoGrimaldi și @TheYachtOwner, dar știu că e bine să nu ceri prea mult deodată, mai ales că acele conturi au un fel al lor de a se face remarcate în Social Media. Mi-ar plăcea să mă urmărești pe Facebook sau Instagram, vorbitorii de limba română au întotdeauna prioritate mai ales dacă găsesc o cale de a mă anunța. Aș fi onorat să te abonezi la newsletter completând formularul cu o adresă valabilă de Email. Nu vei fi abuzat, ci doar anunţat la acea adresă când public ceva. 😃

Copyright © 2013 Ipoteze despre concluzii – Slavii care se cred latini